
]VLia humanae naturae ad sapientiam comparandam 
proposita , sensibilitate , intclligentia , ratiocinatione , con- 
scientia , et auctoritate continentur ; de quorum 'veracita- 
te subdubitare prudenter non possumus , nisi scientiis per- 
niciem intendere velimus : quod illis accidit , qui intera- 
perante , aut vana , veluti methodica , dubitatione dele- 
ctantur. 


th 

Ad intelligentiam simplex obiecli perceptio pertinet ac 
iudicium , quod ut habeatur, comparatione aliqua idearum. 
Contra Reid , Gousin , et Vincentium Gioberti , opus es«e 
defendimus. Quae autem veritates ratiocinio habentur , a 
principiorum firmitate , unde profluunt , vim repetunt : 
ipsaque principia, si prima sint, evidente rei intuitionc 
proposita , per se mentem ad assensum alliciunt. Hinc e- 
mergit etiam iudicium et ratiocinationem ideas generales 
exquirere, quae quidem non sunt ipsum absolutum Ens, 
neque solis nominibus continentur ; quorum primum Gio- 
berti , alterum perperam asseruit Stewartius. 

III. 


Auctoritatem in re facti generatim inspectam, etsi ple- 
na non sit , ut normam approbatione dignam quam in o- 
pcrando sequamur , habendam esse iudicamus ; quod si 
talia contingant rerum adiuncta , ut auctoritas plena eva- 
dat, ab ipsa certitudinem suppeditari compertum est: id 
etiam traditioni orali , et historiae competere defendimus. 

IV. 

Scientiarum axiomata analytica et synthetica tantum esse 
defendimus ; non ila tamen , ut ex analyticis praeter u- 
num , Ens est , caetera synthetica a priori dicamus , ut 
vellet Gioberti , Kantium in hoc imitatus ; licet diverso 
usus principio , nempe immediata Entis relationumque 
cius intuilione : inter ea vero illud est percelebre quod in 
veritatibus experi mentalibus futurum simile transacto de- 
cernit : quare Reidii , Humii , et Mancini opiniones rciici- 
mus. Haec porro omnia per absurdum ad unicum tan- 
dem omnium absolute primum principium reduci pos- 
sunt, quod nobis est = Impossibile est idem simul esse 
et non esse. 


Mens humana in seipsis immediate rerum existentium 
essentias non cognoscit: sed non inde inferri potest , om- 
nes reales essentias vel mediale lmmano intellectui imper- 
vias esse. Quod si creaturarum essentias ab earum exi- 
slentia praecisas consideremus , eas a natura et. intellectu 
divino ita dependere defendimus , ut in absurda Dei non 
Ciislentis hypolhesi nihil possibile lore pro certo habea- 

imis. Hinc etiam falluntur qui eas a voluntate et poten- 
tia divina dependentes constituunt. 

VI. 

De Uno , Vero , ac Dono , aliisque his affinibus notio- 
nibus entis , ut brevitati heic eonsulamus , coram , si lu- 
l»et , disseretur, llacc tamen diserte enunciainus : Ens ne- 
cessarium id esse cuius existentia absolute ita est ut ne- 
queat non esse ; quare immutabilitatem etiam sibi vindi- 
cat , eiusque duratio est interminabilis vitae tota sinud 
et perfecta possessio , seu aeternitas , cui opponitur tem- 
pus , nempe entis successivi ipsamet duratio. 

VII. 

Compositi notio ex pluribus simul iunctis aliqua ralio- 
jje coalescit ; simplicis autem ex opposito resultat : sed 
non ideo simplicitas in sola partium exclusione reponen,- 
da est, verum in ipsa entis realitate , ex qua compositio- 
nis negatio emergit. Praeterea infinitum ex finitorum ad- 
ditamento conflari nequit ; eius perfectissimus conceptus 
nonnisi Enti undequaque necessario competit; quamque 
opponunt nonnulli imaginarii spatii et cuiusdam extensionis 
infinitae ideam , nihil realc extra imaginationem ipsam re- 
praesentat. 

VIII. 

Verum eminent inter alios substantiae et causae con- 
ceptus. Horum primus in notitia rei per se stantis ; quod 
non solum Eokium , sed Cousin et Carlesium una refel- 
lit ; alter non in duarum rerum successione, sed , ut ad 

causam efficientem coarctatur , in physico influxu entis 
unius aliquid a se distinctum quod antea non extabat 
producentis constitui debet. Huiusmodi activitate creatu- 
ras donari defendimus ; neque ideo eas creatrices , respectu 
etiam proprietatum , quas in rebus efficiunt, dicimus ; quod 
postremum coarguit errorem Vincent» Gioberti. 

IX. 

Vulgares et trascendentalcs ideal istas , qui obtecti vara, 
mundi realitatem denegant , et eos qui e* fide tantum 
eam innotescere autumant, impugnamus. Ab idealistis c- 
nim causa et ratio assignari nulla potest repraesentationum 
quibus corpora obiiciuntur, si corpora nulla sunt: qui 
vero sensuum impotentiam , rerum contingentium natu- 
ram , et sensilis perceptionis indolem ad errorem tuen- 
dum oggerunt , vel cum Gioberti ab creationis intuitio- 
ue tantum mundi realitatem ratam esse affirmant, vehe- 
menter errant. 

X. 

Panthersmos quem Spinoza cum raltonalismi transccndenr 
talis et rcalismr absoluti Cautoribus instauravit, et recerv 
tius etiam nox» variatura involucris Ahrens tradidit, 
omnigenis scatet absurdis. Mundus non est Deus , ne- 
que huius phaenomenon et evoluti»,; sed suis constat es- 
sentia et proprietatibus , immensum a natura divina di- 
stinctis et discrepantibus : quam veritatem ut assequa- 
mur , non opus est intuitu immediato Entis creantis exi- 
stontem , ut vellet Gioberti ; praeterquod hUuitive cogno- 
sci a nobis principium illud, auctori? momenta nullo pac- 
ta suadent. 

XI. 

Deus autem non ex praeexistente materia aut sua sub- 
stantia , sed libere , ex nihilo molitus est mundum. Ef- 
fectio igitnr qua aliquid ex nullo praesupposito suhiccto 
conflatur, non modo possibilis est , sed ipso eventu com- 
probata , rationalistarum coarguit audaciam, llanc porro 
activitatem Deo convenire vel ipsemet demonstrationis 
processus a posteriori certo ostendit : quod iniurid negat 
Gioberti. 

XII. 

Finis quem sibi Deus proxime praestituit in mundi 
creatione , praeter suam bonitatem eiusque manifestatio- 
nem nullus esse potuit. Quotquot insuper sunt entia in na- 
tura eorumque effectus , etsi constitutis legibus pulchritu- 
dinem mundo tribuant in suo genere numeris omnibus ab- 
solutam; non inde tamen Ens omnium supremum agero 
aliquando nou potest praeter aut supra rerum natura- 
lium concursum, ad sui dominatus voluntatisque manife- 
stationem et decus. 


XIII. 

Sentiendi actio, ntpote ab interno et vitali principio pro- 
cedens , cum impressione peracta in sensoriis ab obicctis, 
cerebri motu corporisque temperie, confundenda non est. 
Ea in externis concretisque factis repraesentandis versatur* 
Ct quamvis confusa ratione , perceptionem alicuius sensi-, 
bilis ohiecti continet , quod ad ipsam excitandam cflicien- 
damque sua etiam activitate concurrit; unde sensatio no» 
est subiecliva tantum , ut vellet JVIalebranchc , et eius as- 
secla Gioberti , sed vel maxime ohiecti va. 

XIV. 

Humana voluntas , appetitus scilicet rationem conse- 
quens , in felicitatem absolutam necessario fertur : sed in 
terminata bona quae cum illo non necessario connectantur 
vera fruitur libertate. Hanc vero in hoc reponi arbitramur, 
ut positis etiam conditionibus ad agendum necessariis , 
animus activa et eminenti , dixerim r qua pollet pote- 
state , pro. arbitrio scipsum determinet , actionemque ita 
eliciat , ut eam collibere , vel in contrariam immutare pro 
lubilo potuerit. 

XV. 

Cogitatio ita cum, materia repugnat , ut ne divina, qui- 
dem potentia inde efflorescere , aut in ea recipi possit. 
Ilinc humanus animus nec corpus aliquod , aut corporis 
pars , nec qualitas quae corpus afficiat , sed substantia 
omnino simplex esse debet. lactatum itaque phracnologiae, 
vel craniologiae systema a QaU et Spurzheim invectum , 
si inaterialismi absurditate viduari velit , nonnisi ut Lu- 
stramenta sensibililalis animi cerebri partes habere potest. 

XVI. 

Quum spiritualis substantia ea sit , quae ad materiam 
non definita supra corporeum ambitum sic evehatur , ut iu 
operationibus suis materiae determinationes omnino tra- 
sccndat . humanus animus apprime spiriluulilatein sibi vin- 
dicat. Quapropter neque a parentibus per traducem , ne- 
que a divina substantia per emanationem, sed ab efficaci- 
tate absoluta creantis supremae Causae originem repetat 
iicccssc est. 

XVII. 

Praetferea cura idem animus fato corporis superstes vita 
fruiturus sit, qua ah efficiente nullo privari possit, per- 
petuus et immortalis dicendus est. Id ex ipsa animi na- 
tura , divinisque attributis adeo evidenti ratione deduci- 
tur , ut insanire prorsus ii videantur, qui veritatem hanc, 
quae cum humano genere inveteravit , ut suis passionibus 
blandiantur , in dubium revocare non erubescunt. 

XVIII. 

Neque empirismOs Lockii , Contlillachi , et Laromiguc- 
rii ; neque ratibnalismus Cartcsii , Leibnitzii , et Rosmi- 
nii ; neque idealismus trascendentalis Kanlii, et Ficthii ; 
neque absolutismus Schellingii, et Hegelii ; neque demum 
ratio impersonalis a Cousinio , aut idea Entis et existentis 
a Gioberti invecta , veram idearum originem suppeditant. 
Ad eam explicandam , vis quaedam animo ingenita statui 
debet, quae in obiectis sensui propositis , tanquam a co- 
gnitionum materia , eas sibi detegat notiones , quae ad 
intclligentiae ordinem pertinent. 

XIX. 

Dei cxistentiA adversus atheorum impudentiam vindicata, 
quantum homini datum est assequi , Deum dicimus : Ens 
a se , necessario existens , perfectiones omnes sine limite 
et defectu continens , infinita intelligentia , ac immutabili 
perfruens voluntate. Id maxime ab elleclibus et ordine na- 
lurae de suprema Causa deprehendimus : neque ideo res 
diverso cognoscimus modo ac sunt , aut Absolutum ct 
Causa , ab eflectu ct relativo ex lubitu ponitur , ac veluti 

creatur, ut , ad reiicicndam demonstrationem a posteriori 
autumat Gioberti ; siquidem ilias uti revera in se sunt per 
ratiocinationem cognoscimus ; nempe necessario ab aliqua 
prima Causa dependentes ; neque Deum ponimus crea- 
musve , sed eius realitatem cum qua , si existimus , neces- 
sario nectimur , a se aeterno existentem , ineluctabiliter 
profiteri cogimur. 

XX. 

Ex Dei natura constat dualismum et polytheismum inter 
insanias recensenda esse : ac tandem in omnibus quae mun- 
dum conflant exornantque ipsius Dei sapientissima elucet 
providentia, ita sane ut non solum ad rerum genera, aut 
nobiliores creaturas , sed ad singula quoque individua in- 
fimasque creaturas protendatur. Immo ipsa mala , quae re- 
bus admisceri deprehendimus , quin divinae gubernationi 
vel minimum adversentur, eamdem fulgentissime compro- 
bant atque patefaciunt. 

